Harafturat starvast 5 sjúkrarøktarfrøðingar og 1 læknaskrivari í viðtaluni. Útbúgvingarlæknar eru knýttir at viðtaluni í styttri og longri tíðarskeið. 'Tíð sama dag'1. mars 2014 byrja vit at arbeiða eftir leistinum, ið vit kalla'tíð sama dag'. Hugtakið merkir, at tú fært tíð til viðtalu sama dag, tú setur teg í samband við okkum. Tíðarbílegging umvegis telefon ella heimasíðu er ímillum kl 8-11. Umbønir í hesum tíðarskeiði eru tryggjaðar tíð sama dag. Umbønir umvegis heimasíðuna, ið eru sendar eftir kl. 11, verða svaraðar næsta yrkadag. Tá ið tú biður um tíð umvegis heimasíðuna, fært tú ikki svar í telduposti, men verður uppringd/ur ella fært eitt SMS. Tí er umráðandi, at tú upplýsir rætta telefonnummarið og hevur telefonina við hondina. Umbønir um heilivág og svar uppá kanningar kunnu avgreiðast ímillum kl 11-12 og kl 13-15. Heilivágurin er greiður til heintan á apotekinum eftir kl. 13 næsta yrkadag. So vítt gjørligt fært tú tíð hjá tínum egna lækna. Felagsviðtala Arbeiðið í læknaviðtaluni í Miðlon er lagt til rættis soleiðis, at tú hevur tín egna lækna. Viðtalustarvsfólkið arbeiðir fyri allar læknarnar. Læknarnir arbeiða í felag um bráfeingis viðtalurnar. Við leistinum'tíð sama dag'vilja hesar viðtalurnar ofta liggja seinnapart. Tí kann henda, at tú fært tíð hjá øðrum lækna enn tínum egna. Journalskipanin í Miðlon er felags. Bíðirúmið Flestu dagar eru minst 4 læknar til arbeiðis í Miðlon og minst ein sjúkrarøktarfrøðingur, ið hevur viðtalur. Tá ið útbúgvingarlæknar eru knýttir at viðtaluni, hava tey eisini egnar viðtalur. Telefonviðtalur Læknarnir í Miðlon byrja viðtalur kl. 8 og hava tí ikki telefontíð. Viðtalustarvsfólk svara telefonunum gerandisdagar kl. 8-12 og kl. 13-15. Ímillum kl. 8-11 er møguleiki at biða um viðtalu sama dag. Ímillum kl. 11-12 og kl. 13-15 er møgulleiki at endurnýggja reseptheilivág, fáa svar uppá ymsar spurningar og flestu kanningar. Um tað er trupult at svara spurningi í telefonini, verður í hvørjum føri mett, um tú skal hava eina viðtalutíð ella læknin ringir aftur til tín. Vit stremba eftir, at læknin ringir sama dag ella skjótast gjørligt. Tíðindi Heimasíðan aftur virkin 21-02-2014 Heimasíðan óvirkin 20-02-2014 Tíverri fáa vit ikki lisið tykkar umbønir á heimasíðuni í morgun. Tórshavnar kommuna arbeiðir við málinum og vónand verður trupulleikin loystur skjótt. Telefonin óvirkin 28-01-2014 Tíverri er aftur trupuleikar við linjuni í dag. Arbeitt verður við trupuleikanum. 'Tíð sama dag'18-01-2014 Fyri at sleppa undan bíðitíð til viðtalu í Miðlon, fara vit 1. mars 2014 at broyta mannagongdina í samband við tíðarbílegging. Viðskiftafólk okkara fara tá at seta seg í samband við okkum um morgunin, sama dag tey ætla at sleppa til lækna. Nærri kunning um hettar verður her á síðuni og í viðtaluni í næstum. Nýggjur kommunulækni 07-01-2014 Jóna Hansen, kommunulækni, er nýggjur lækni í Miðlon frá 1/1-14. Jóna samstarvar við Guðrun Zachariasen og D. Petur Højgaard, men hevur ikki nakrar tilmeldaðar sjúklingar.